|  |
| --- |
| **Кредитнинг тўлиқ қиймати миқдори:**  \_\_\_\_\_*(\_\_\_\_\_\_\_\_\_\_\_\_\_\_\_\_\_)* фоиз  *сўз билан* |

**ЖИСМОНИЙ ШАХСЛАРГА «КОМФОРТ» АВТОКРЕДИТИНИ (АВТОТРАНСПОРТ СОТИБ ОЛИШ УЧУН) АЖРАТИШ БЎЙИЧА \_\_\_\_\_-СОНЛИ КРЕДИТ ШАРТНОМАСИ**

**\_\_\_\_\_\_\_\_\_\_\_\_\_\_ 202\_ йил «\_\_\_» \_\_\_\_\_\_\_\_\_\_\_**

“Микрокредитбанк” акциядорлик тижорат банки (бундан буён матнларда “БАНК” деб юритилади) номидан Низом ва \_\_.\_\_.20\_\_ йилда берилган \_\_\_\_\_\_\_\_\_\_\_-сонли ишончнома асосида иш юритувчи \_\_\_\_\_\_\_\_\_\_\_\_\_\_\_ филиали бошлиғи \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ бир томонидан ва кейинги ўринларда “ҚАРЗ ОЛУВЧИ” деб аталувчи: Ўзбекистон Республикаси фуқароси \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Паспорт маълумотлари: \_\_\_\_\_ №\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ томонидан \_\_.\_\_.\_\_\_\_\_\_\_ йилда берилган) иккинчи томондан қуйидагилар тўғрисида ушбу шартномани туздилар.

**I. АСОСИЙ ТУШУНЧАЛАР**

1.1. Ушбу шартнома матнида келтирилган барча атамалар, агар контекстдан бошқача мазмун англашилмаса, ушбу бўлимда келтирилган таърифларга эга:

1.1.1. **Автокредит**– жисмоний шахсга унинг истеъмол эҳтиёжларини қондириш учун банк томонидан тўловлилик, муддатлилик, мақсадлилик, қайтаришлилик ва таъминланганлик шартларида бирламчи бозорда автотранспорт воситасини сотиб олиш учун тақдим этиладиган истеъмол кредити;

1.1.2. **Кредит объекти**– Ўзбекистон Республикаси ҳудудида ишлаб чиқарилган, кредит ҳисобига сотиб олинадиган тегишли маркадаги автотранспорт воситаси;

1.1.3. **Дастлабки бадал**– пул маблағлари, шу жумладан қарз олувчи томонидан Банкдаги ҳисобрақамига киритилган ва етказиб бериш шартномаси бўйича сотиб олинадиган транспорт воситаси учун қисман тўлов ҳисобланадиган маблағлар;

1.1.4. **Қарз олувчи**– банк билан тузилган кредит шартномаси доирасида автотранспорт воситасини (автомобилни) сотиб олиш учун истеъмол кредитини олган жисмоний шахс;

1.1.5. **Тўлов қобилияти**– қарз олувчининг умумий даромадларини таҳлил қилишдан келиб чиққан ҳолда аниқланган кредит шартномаси бўйича тўлов мажбуриятларини ўз вақтида ва тўлиқ бажариш қобилияти;

1.1.6. **Тўлов мажбуриятлари**– қарз олувчининг кредит шартномаси бўйича қарзини, унинг фоизини мазкур шартномада ва бошқа тўловларда (автокредитни расмийлаштириш харажатлари) кўрсатилган сумма ва муддатларда тўлаш мажбурияти;

1.1.7. **Сотувчи / дилер**– автотранспорт воситасини шу жумладан кредит маблағлари ҳисобига сотиб олинадиган автотранспорт воситасини сотадиган юридик шахс (автосалон);

1.1.8. **Кредит таъминоти**– кредитга олинган автотранспорт воситаси, қўшимча таъминот сифатида бошқа мол-мулк ва суғурта полиси.

**II. ШАРТНОМА МАҚСАДИ ВА КРЕДИТ АЖРАТИШ ШАРТЛАРИ**

2.1. Ўзбекистон Республикасида ишлаб чиқарилган 1 дона \_\_\_\_\_\_\_\_\_\_\_\_\_\_\_\_\_\_\_\_\_\_\_\_ русумли енгил автомашинаси сотиб олиш учун, \_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) ой муддатга, йиллик \_\_\_ (\_\_\_\_\_\_*сўз билан*\_\_\_\_\_\_) фоиз устама тўлаш шарти асосида \_\_\_\_\_\_\_\_\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_*сўз билан*\_\_\_\_\_\_\_\_\_\_\_\_\_\_\_\_\_) сўм миқдорида автокредит маблағи ажратилади.

2.2. Муддати ўтган асосий қарз учун фоиз (ошган фоиз): шартноманинг 2.1-бандида кўрсатилган фоиз миқдори даражасидан 1,5 баравар миқдорда.

2.3. Бошланғич бадал: Автотранспорт воситасининг \_\_\_\_% ни ташкил этувчи \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (\_\_\_\_\_\_*сўз билан*\_\_\_\_\_\_) сўм миқдоридаги пул маблағлари.

2.4. Қарз олувчи томонидан олинган кредит ҳисобини юритиш учун банк Қарз олувчига тегишли ҳисобварақларни очади.

2.5. Кредит маблағлари ушбу шартнома тузилгандан сўнг ва белгиланган тартибда тўлиқ расмийлаштирилгандан сўнг ҳамда Банк томонидан ушбу шартноманинг 4-бўлимига мувофиқ, қайтариш, тўлов қобилияти, тўлов кафолатларининг ишончлилиги ва ушбу шартнома бўйича бошқа шартларнинг бажарилишини аниқлайдиган ҳужжат(лар) олингандан кейин 3 (уч) банк иш куни мобайнида Сотувчи/Дилер ҳисоб рақамига ўтказилади.

2.6. Кредит қарз олувчининг банкда очилган кредит ҳисобварағидан, сотувчининг/дилернинг ҳисобварағига пул ўтказиш санасидан бошлаб берилган ҳисобланади ва қарз олувчи томонидан банкка қарз миқдори ва кредит бўйича барча турдаги ҳисобланган фоизлар қайтарилган кундан бошлаб қайтарилган деб ҳисобланади.

2.7. Кредитдан фойдаланганлик учун фоизлар кредит берилган кундан бошлаб, кредит қарзининг иш куни охиридаги қолдиғи ва ҳар ойдаги ҳақиқий кунлар сони бўйича, кредит тўлиқ сўндирилгунга қадар ҳар куни ҳисоблаб чиқилади.

**III. КРЕДИТНИ ҚАЙТАРИШ ШАРТЛАРИ**

3.1. Қарз олувчи томонидан ойлик тўловларни тўлаш, шу жумладан, ҳисобланган фоизлар суммаси, асосий қарзнинг қисмлари ва ушбу шартномага мувофиқ бошқа тўловлар қарз олувчи ёки унинг ваколатли вакили томонидан Банкнинг исталган филиалда, шунингдек, мобил иловалар, тўлов терминаллари (инфокиосклар), тўлов тизимлари (Click, Payme ва бошқалар) орқали, банк ўтказмасини амалга ошириш йўли билан, банк ёки бошқа банкларнинг кассалари орқали, ёхуд Қарз олувчининг Банкда очилган барча ҳисобварақларидан тегишли суммани ечиб олиш йўли билан амалга оширилиши мумкин.

3.2. Кредит бўйича фоизлар ҳар куни асосий қарз қолдиғи бўйича ҳисобланади. Фоизларни ҳисоблаш учун йилига 365 кунга асосланган усул ишлатилади. Қарз олувчи ҳисобланган фоизлар ва кредит бўйича асосий қарз суммасини ушбу шартноманинг 1-иловаси бўлган Кредитни қайтариш жадвалига мувофиқ кўрсатилган миқдор ва муддатларда ҳар ойнинг 15-санасидан кечиктирмай тўлаш мажбуриятини олади. Шу билан бирга, 1-иловада келтирилган Кредитни тўлаш жадвалида кўрсатилган кредит учун ҳисобланган фоизларнинг ойлик миқдори якуний эмас ва у кредит берилган ҳақиқий санасига, асосий қарзни муддатидан олдин тўлаш ёки қисман қайтариш миқдорига, дам олиш кунлари / ишламайдиган ва байрам кунларига боғлиқ бўлади.

3.3. Кредит шартномаси бўйича қарзларнинг қисман муддатидан олдин тўланиши қарз олувчининг кредит шартномаси бўйича тўловлари миқдорининг, тўловлар миқдорини аниқлаш тартибининг ва муддатлари даврийлигининг ўзгаришига сабаб бўлмайди.

3.4. Ушбу шартнома бўйича қарзни қисман муддатидан олдин қайтарилганида, асосий қарзнинг қолган қисмидан қисман муддатидан олдин тўланган сумма чегириб ташланади, бунда ойлик тўлов асосий қарз бўйича қисман тўлов суммасига камаяди, фоизлар 3.2-бандга мувофиқ ҳисоблаб чиқилади ва кредит берилган муддат ўзгармайди.

3.5. Агар ушбу шартноманинг 1-иловаси бўлган Кредитни қайтариш жадвалида назарда тутилган асосий қарз ва ҳисобланган фоизларни (ёки унинг бир қисмини) сўндириш санаси банк иш кунига тўғри келмаса, тўлов иш куни бўлмаган кундан кейинги биринчи иш кунига кўчирилади, ойлик тўлов миқдори ва ишламайдиган кунлар миқдори бўйича амалга оширилади.

3.6. Агар қарз олувчи ушбу шартноманинг 1-иловасида кўрсатилган саналарда кредит бўйича асосий қарзни қайтармаса, қарз олувчи муддати ўтган қарзнинг ҳар бир куни учун банк фоизини 2.2-бандга мувофиқ оширилган ставка бўйича тўлайди.

3.7. Қарз олувчининг тегишли ҳисобварақларида қарздорнинг қарзини узиш учун тўланиши зарур бўлган сумма, кредит бўйича асосий қарзи ва ҳисобланган фоизлар миқдоридаги маблағ мавжуд бўлмаганда тўлаш, етарли бўлмаган маблағлар суммаси муддати ўтган ҳисобланади.

3.8. Қарз олувчининг мажбуриятлари кредитнинг бутун суммасини банкка қайтаргандан сўнг, кредитдан фойдаланганлик учун фоизлар, кредитни ўз вақтида тўламаганлиги учун кечиктирилган фоизлар, кредитни қайтариш санаси бўйича белгиланадиган ушбу шартнома шартларига мувофиқ жарималар ва қарзни ундириш билан боғлиқ харажатлар қопланганидан кейин тегишлича ва тўлиқ бажарилган деб ҳисобланади.

3.9. Кредитни қайтариш ҳисобварағига келиб тушган ёки қарз олувчининг банкдаги ҳар қандай ҳисобварағида мавжуд бўлган пул маблағлари қуйидаги навбатга мувофиқ қарзни сўндириш учун йўналтирилади ёки ўтказилади:

- муддати ўтган фоизлар (ҳисобланган, лекин қайтарилиши керак бўлган кунда тўланмаган);

- муддати ўтган асосий қарз бўйича ҳисобланган фоизлар;

- муддати ўтган асосий қарз;

- ҳисобланган, лекин кредит бўйича муддати ўтмаган фоизлар;

- кредит бўйича асосий қарз;

- банкнинг қарз олувчининг қарзини ундириш билан боғлиқ харажатлари.

**IV. КРЕДИТ ТАЪМИНОТИ**

4.1. Ушбу шартнома бўйича тақдим этилган кредит қуйидагича таъминланади:

4.1.1. Асосий таъминот - 2.1-бандга мувофиқ сотиб олинадиган автомобил;

4.1.2. Кредит шартномаси бўйича мажбуриятлар бажарилишининг вақтинча таъминоти – \_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_*сўз билан*\_\_\_\_\_\_\_\_\_\_\_\_\_\_\_) сўмлик асосий қарз ва ҳисобланган фоизлар қайтмаслиги хавфидан суғурта полиси.

4.1.3. Асосий таъминот бўйича мажбуриятларнинг бажариш - қарз олувчи томонидан олинадиган автотранспорт воситасини, шу жумладан, кредит ҳисобига сотиб олинадиган автотранспорт воситасини (кейинги ўринларда “Гаров предмети” деб аталувчи) гаровга қўйиш ҳисобланади. Гаров предмети \_\_\_\_\_\_\_\_\_\_\_ (\_\_\_\_\_\_\_\_\_\_\_*сўз билан*\_\_\_\_\_\_\_\_\_\_\_\_) сўм миқдоридаги келишилган гаров қиймати бўйича қабул қилинади, бу кредит суммасининг камида 125% ни ташкил қилади. Гаровнинг аниқ шартлари Ўзбекистон Республикасининг амалдаги қонунчилигига мувофиқ расмийлаштирилган Гаров предметининг Гаров шартномасида белгиланади. Қарз олувчи суғурта компанияси орқали "Гаров предмети"ни суғурталашга ва мазкур шартноманинг бутун амал қилиш муддати учун ушбу суғуртани таъминлашга мажбурдир. Суғурта ҳодисаси юз берганда наф олувчи Банк ҳисобланади. Гаров предмети қийматини келишишнинг тегишли тарзда расмийлаштирилган далолатномаси, суғурта полиси ва Гаров предметининг тегишлича расмийлаштирилган Гаров шартномаси қарз олувчи томонидан транспорт воситаси ДЙҲХХ органларида рўйхатдан ўтган кундан бошлаб 30 (ўттиз) календарь кун мобайнида банкка тақдим этилиши керак.

4.1.4. Вақтинчалик таъминот бўйича мажбуриятларни бажариш бўлиб «\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_» \_\_\_\_\_нинг тегишли тарзда ва муддат билан расмийлаштирилган, кредит суммасининг камида \_\_\_\_\_\_\_\_% ни ташкил қилувчи \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_*сўз билан*\_\_\_\_\_\_\_\_\_\_\_\_) сўмлик кредит қайтмаслиги хавфидан ҳимояловчи суғурта полиси ҳисобланади.

4.2. Ушбу шартнома бўйича кредитнинг қайтарилишини таъминлашнинг аниқ шартлари Ўзбекистон Республикасининг амалдаги қонунчилигига мувофиқ тузилган алоҳида шартномалар доирасида тартибга солинади. Шу билан бирга нотариал тасдиқлашни ва/ёки давлат рўйхатидан ўтказишни талаб қилувчи шартномалар уларнинг нотариал тасдиқдан ўтказилган ва/ёки давлат рўйхатидан ўтказилган пайтидан бошлаб тузилган ҳисобланади.

4.3. Агар Банк суғурта мукофотини банк ҳисобидан тўласа, Қарз олувчи 3 банк куни мобайнида суғурта мукофоти суммасини Банкка тўлаб бериш мажбуриятини олади.

4.4. Қарз олувчи кредитнинг қайтарилишини таъминлаш учун ҳужжатларни тўғри расмийлаштириш бўйича ҳар қандай харажатларни ўз зиммасига олади.

4.5. Қарз олувчининг мажбуриятларини бажариш учун бир қанча таъминотларнинг мавжудлиги бир-бирини инкор этмайди, мажбуриятларни бажаришнинг ҳар бир усули мустақил ва бир-бирига боғлиқ эмас. Агар мажбуриятларнинг бажарилишини таъминлаш усулларига ундирувни қаратиш зарур бўлса, танлов ҳуқуқи банкда қолади, у ўз ихтиёри билан мажбуриятларни бажаришнинг ҳар қандай усули ёки барча усуллари учун талабларни тақдим этиши мумкин.

Банк қуйидаги ҳолларда банкни қаноатлантирувчи қўшимча таъминотни талаб қилишга ҳақли:

- қарз олувчининг молиявий аҳволи ёмонлашганида;

- ликвидлик, қадр ва қиймат йўқолганида;

- бозор нархи сезиларли даражада пасайганида;

- шартнома асосида тақдим этилаётган кредит таъминоти қисман ёки тўлиқ юқотилганда, йўқ қилинганда;

- қарздорнинг ушбу шартнома мажбуриятларини бажармаслиги хавфини орттирувчи бошқа омилларнинг юзага келиши.

4.6. Агар қарз олувчи ушбу шартноманинг 4.1-банди шартларини бажармаган ва ушбу шартномада белгиланган санага қадар кредит бўйича асосий маблағнинг, унинг фоизи ва/ёки ушбу шартнома шартларидан келиб чиқадиган бошқа тўловларни тўлаш бўйича ҳеч қандай тўловларни амалга ошира олмайдиган ҳолат юзага келса, Ўзбекистон Республикаси амалдаги қонунчилигига мувофиқ Банк шартсиз ва шубҳасиз ундирувни гаров предметига ва/ёки 4.1-бандда кўрсатилган кредити тўланмаслиги хавфидан суғурта полисига қаратиш ва тақдим этилган кредитни муддатидан олдин ундириб олиш ҳуқуқини қўлга киритади.

4.7. Ушбу шартнома бўйича кредитнинг қайтарилишини таъминлашнинг аниқ шартлари Ўзбекистон Республикасининг амалдаги қонунчилигига мувофиқ расмийлаштирилган алоҳида Гаров шартномаси доирасида тартибга солинади.

4.8. Ундирувни Гаров предметига (предметларига) ва/ёки унинг (уларнинг) қисм(лар)ига қаратишда банк бир томонлама тартибда ундиришнинг биринчи навбатдаги объектини ўз хоҳишига кўра танлаш ҳуқуқини ўзида сақлаб қолади, ёки бир вақтнинг ўзида ундирувни гаров предметига (предметларига) қаратиш ҳуқуқини ўзида сақлаб қолади. Ундирувни Гаров предметига (предметларига) ва/ёки унинг (уларнинг) қисм(лар)ига қаратиш Банкни ундирувни гаров предметининг бошқа объектига (объектларига) ва/ёки унинг (уларнинг) қисм(лар)ига қаратишдан чекламайди. Қарз олувчининг қарзини суғурталовчидан ундириш тартиби тегишли суғурта шартномасида белгиланади.

**V. БАНК ВА ҚАРЗ ОЛУВЧИНИНГ ҲУҚУҚ ВА МАЖБУРИЯТЛАРИ**

**5.1. Банк қуйидагиларга ҳақли:**

5.1.1. Қарз олувчи кредитнинг қайтарилишини таъминлаш бўйича ўз мажбуриятларини бажармаган тақдирда унга тўлиқ ёки қисман кредит беришни рад этиш;

5.1.2. Ушбу шартноманинг амал қилиш муддати давомида тегишли мониторингни амалга ошириш: қарз олувчининг тўлов қобилиятини унинг даромадлари тўғрисидаги маълумотлар асосида текшириш, тақдим қилинган таъминотнинг сақланганлигини, суғурталанганлигини, етарлилигини ва ликвидлигини текшириш. Бундай текширувларнинг даврийлиги банк томонидан белгиланади;

5.1.3. Банк қуйидаги ҳолларда қарз олувчидан кредитни муддатидан олдин тўлашни (ҳисобланган фоизларни ҳисобга олган ҳолда) талаб қилиш ва бундан кейин кредит беришни тўхтатиш ҳуқуқига эга:

а) ушбу шартнома бўйича қарз олувчи томонидан қабул қилинган мажбуриятларнинг бузилиши ва/ёки бажарилмаслиги ва/ёки лозим даражада бажарилмаслиги;

б) қарз олувчи кредит маблағларидан бошқа мақсадларда фойдаланса (мақсадга мувофиқ фойдаланилмаслиги);

в) қарз олувчи кредит бериш тўғрисида қарор қабул қилиш учун муҳим бўлган масалалар бўйича банкка нотўғри ёки тўлиқ бўлмаган маълумотларни тақдим этган бўлса;

г) кредит қайтарилишининг таъминоти йўқотилганида ёки қиймати пасайганида;

д) қарз олувчининг Банк ходимлари томонидан ушбу шартноманинг 5.1.2-бандида кўрсатилган тегишли мониторинг ва банк назоратини ўтказилишидан бўйин товлаганида;

е) ушбу шартнома шартларидан келиб чиқадиган асосий қарз, фоиз, комиссиялар ва/ёки кредит бўйича бошқа тўловларни ўз вақтида тўламаслик;

ж) транспорт воситаси Ўзбекистон Республикаси ИИВ ДЙҲХХ органларида рўйхатдан ўтказилиб, эгалик ҳуқуқини тасдиқловчви ҳужжатлар ва давлат рақами олинган кундан бошлаб 30 (ўттиз) календарь куни мобайнида гаров шартномасини расмийлаштирмаслик;

з) Қарз олувчи асосий қарзни узиш, фоизларни тўлаш бўйича ўз мажбуриятларини бажармаган ва/ёки лозим даражада бажармаган тақдирда, тўлов муддатлари келганда банк Фуқаролик кодексининг 783-моддасига мувофиқ қарздорнинг кўрсатмасисиз (аксептсиз тартибда) зарур маблағларни ечиб олиш ҳуқуқини ўзида сақлаб қолади. Ушбу орқали Қарз олувчи Банкка ушбу шартнома бўйича ундан ундирилиши керак бўлган тегишли суммани Қарз олувчининг барча ҳисобварақларидан унинг кўрсатмасисиз аксептсиз тартибда ечиб олиш бўйича шартсиз ва шубҳасиз ҳуқуқ беради;

и) ушбу шартномада ва Ўзбекистон Республикасининг амалдаги қонунчилигида назарда тутилган бошқа ҳолларда.

5.1.4. Банк талаблари ушбу шартноманинг 5.1.3-бандига мувофиқ бажарилмаган тақдирда, Банк ушбу шартнома шартларига биноан ундирувни кредитни қайтариш таъминотига ва қарз олувчининг бошқа мол-мулкига қаратиш ҳуқуқига эга бўлади.

5.1.5. Қарз олувчи қарздор томонидан асосий қарзни ва унга ҳисобланган фоизларни кредит шартномасида келишилган муддатда қайтарилмаса, банк Фукаролик кодексининг 280-моддаси иккинчи қисмига, шунингдек Вазирлар Махкамасининг 422-сонли қарорига асосан банк ва мижоз ўртасида тузилган ҳамда нотариус томонидан тасдиқланган ёзма битимга мувофиқ мустақил равишда, судга мурожаат қилмасдан, гаров предметини тасарруф қилиш ҳуқуқига эга бўлади.

5.1.6. Қарз олувчи томонидан муддатида қайтарилмаган кредит асосий қарздорлигига кредит шартномасида кўрсатилган фоиз миқдори даражасидан 1,5 баравар миқдорда фоиз ҳисоблаш.

5.1.7. Қарз олувчи томонидан муддатида қайтарилмаган фоиз тўловлари учун кунлик 0,5 фоиз миқдорида пеня ҳисоблаш, лекин жами ҳисобланган пеня миқдори муддати ўтган фоиз қарздорликнинг 50 фоизидан ошмаслиги лозим.

5.1.8. Кредит бюросига ва гаров реестрига ушбу шартнома шартлари ва кредитнинг қайтарилишини таъминлаш ҳамда қарз олувчининг ушбу шартнома бўйича мажбуриятлари бажарилиши ҳақида маълумот тақдим этиш.

5.1.9. Қарз олувчига ажратилган кредит бўйича муддати ўтган кредит қарздорлиги, график бўйича қарздорлиги, асосий қарз ва унга ҳисобланган барча фоиз тўловлари, шунингдек оширилган фоизи ва муддати ўтган фоизга ҳисобланган пеня қарздорликлари ўз вақтида қайтарилмаган тақдирда, мазкур қарздорликлар ҳамда тўловларни қарз олувчининг Ўзбекистон Республикаси ҳудудидаги барча банк муассасаларида ҳар қандай валютада иш ҳақи (пенсия) ва бошқа мақсадлар бўйича очилган пластик карта(лар)сидан ҳамда омонат ҳисобварақларидаги пул маблағларидан акцептсиз автоматик равишда ечиб олиш.

Агарда акцептсиз ундириб олиш Қарз олувчига тегишли бўлган хорижий валютада очилган банк пластик карта(лар)си ва омонат ҳисобварақларига нисбатан қўлланилса, банк кредит бўйича барча қарздорликлар ва тўловлар юзасидан зарур маблағларни ечиб олинадиган санада Марказий банкнинг валютани сотиш курси бўйича конвертация қилинган ҳолда акцептсиз тартибда ечиб олади.

5.1.10. Агар Қарз олувчи ушбу шартноманинг 4-бўлимида кўрсатилган таъминотни ушбу шартнома тузилган пайтдан бошлаб 15 календарь куни мобайнида тақдим этмаса, қарздорни шартномани бекор қилиш кутилаётган санадан 5 кун олдин хабардор қилган ҳолда ушбу шартномани бир томонлама тартибда бекор қилиш.

5.1.11. Кредит тўловлари бўйича 90 кундан ортиқ муддати ўтган қарзлар юзага келган тақдирда, белгиланган тартибда чора кўриш учун йўл ҳаракати хавфсизлиги хизматига мурожаат қилиш, шу жумладан автомобилни ушлаш ва уни жарима майдончасига эвакуация қилишни сўраш.

5.1.12. Қарз олувчи томонидан ушбу шартномада кўрсатилган манзиллар/телефон рақамларига почта жўнатмалари, электрон алоқа воситалари, СМС–хабарлар йўллаш орқали ёки бошқача тарзда қарздорга ушбу шартнома бўйича ўз мажбуриятларини бажариш/бажармаслик тўғрисидаги маълумотларни, ушбу шартнома билан боғлиқ бошқа маълумотларни, шунингдек, ахборот, реклама материалларини ва тижорат таклифларини йўллаш. Қарз олувчи юборилган ёзишмаларнинг учинчи шахсларнинг қўлига тушиб қолиши билан боғлиқ барча хавфни ўз зиммасига олади.

**5.2. Банк мажбуриятлари:**

5.2.1. Қарз олувчига ушбу шартноманинг 4-бўлимида белгиланган кредитни расмийлаштириш бўйича мажбуриятлар бажарилган пайтдан эътиборан ушбу шартномада назарда тутилган шартлар ва тартибда кредит бериш;

5.2.2. Шартномага мувофиқ, қарз олувчи кредит (қарз) бўйича қарздорликнинг суммасини тўлаш мажбуриятини тўлиқ бажарган санадан бошлаб 3 (уч) иш кунидан кечиктирмай:

- қарз олувчи томонидан кредит тўлиқ қоплагандан сўнг, қарз олувчининг илтимосига биноан, гаров таъминоти учун таъқиқни олиб ташлаш бўйича тегишли органларга маълумотномалар тақдим этиш.

- гаровга қўйилган мол-мулкка бўлган банк ҳуқуқларини Гаров реестридан ўчириш бўйича чоралар кўриш.

5.2.3. Қарз олувчи томонидан ушбу Шартномага мувофиқ кредит (қарз) миқдорини тўлаш бўйича мажбуриятлар тўлиқ бажарилгандан сўнг, қарз олувчининг ёзма ёки оғзаки сўрови бўйича тегишли органларга қарз мажбуриятларининг бажарилиши тўғрисида хат тақдим этиш.

**5.3. Қарз олувчи қуйидагиларга ҳақли:**

5.3.1. Кредитдан фойдаланиш ҳолати ҳақида маълумот олиш;

5.3.2. Ушбу шартномада назарда тутилган миқдорлар, муддатлар ва шартларда кредит берилишини талаб қилиш;

5.3.3. Бўлажак ва муддати ўтган тўловлар ҳақида хабар бериш учун банкнинг электрон хизматларидан фойдаланиш;

5.3.4. Кредит бўйича қарзни тўлиқ ёки қисман муддатидан олдин тўлаш, бунда банк амалдаги тўлов жадвалини 1-иловага мувофиқ, 3-бўлимга мувофиқ қайта ҳисоблашни амалга оширишга мажбур эмас;

5.3.5. Ушбу шартнома бўйича гаров сифатида тақдим этиладиган мол-мулкни баҳолаш компаниясини, шунингдек таъминот сифатида тақдим этиладиган мол-мулкни суғурталаш учун суғурта компаниясини ўз ихтиёри билан мустақил танлаш;

5.3.6. Кредитни қайтариш учун маблағларни мобил иловалар, тўлов терминаллари (инфокиосклар), тўлов тизимлари (Click, Payme ва бошқалар) орқали, банк ўтказмасини амалга ошириш йўли билан банк ёки бошқа банклар кассаси орқали йўналтириш;

5.3.7. Шартнома тузилгандан сўнг, кредит маблағлари берилишидан олдин, шартнома тузилган кундан бошлаб 2 ҳафта ичида, банкни ёзма равишда хабардор қилиш орқали кредитни олишни бепул рад этиш.

5.3.8. Зарурат туғилганда, кредит маблағлари ҳисобидан сотиб олинган автотранспорт воситасига транспорт воситаларига ГБУ (Газ баллон ускуналари) ўрнатиш бўйича тегишли сертификатга эга бўлган ваколатли дилердан ГБУ (Газ баллон ускуналари)ни ўрнатиш.

**5.4. Қарз олувчининг мажбуриятлари:**

5.4.1. Ушбу шартнома шартларида кўзда тутилган тўловларни ўз вақтида амалга ошириш;

5.4.2. Ушбу шартнома бўйича мажбуриятларнинг бажарилишини таъминловчи шартнома (лар) да назарда тутилган мажбуриятларни тегишлича бажариш. Таъминот йўқотилганда ёки бозор қиймати камайганда Қарз олувчи унга тенг бўлган таъминотни тақдим этиш ёки таъминотни тиклаш мажбуриятини олади;

5.4.3. 5 календар куни мобайнида қарзни тўлаш: барча муддати ўтган фоизлар суммаси, муддати ўтган асосий қарз миқдори, шунингдек, банкдан ушбу шартнома шартларига мувофиқ кечиктирилган тўловлар тўғрисида хабарнома/талаблар олинган тақдирда банкнинг бошқа комиссияларини тўлаш;

5.4.4. Яшаш жойи, иш жойи, фамилияси ёки исми-шарифи ўзгариши ёки қарз олувчининг ушбу шартнома бўйича ўз мажбуриятларини бажаришига таъсир қилиши мумкин бўлган бошқа ҳолатлар ҳақида 3 календар кун ичида банкни хабардор қилиш;

5.4.5. Банк томонидан кредит берилишидан олдин ушбу шартноманинг 2-бўлимида кўрсатилган тартибга мувофиқ дастлабки тўловни амалга ошириш;

5.4.6. Ушбу шартнома доирасида банкка тегишли тарзда расмийлаштирилган кредит беришнинг тўлиқ даври учун гаров объектининг суғурталанганлиги тўғрисидаги суғурта полисини тақдим этиш;

5.4.7. Кредит маблағлари ҳисобидан сотиб олинган автотранспорт воситасига ГБУ (Газ баллон ускуналари) ўрнатилганда ҳамда транспорт воситаси Ўзбекистон Республикаси Ички Ишлар Вазирлигининг Давлат Йўл Ҳаракати Хавфсизлиги Инспекциясида қайта рўйхатдан ўтказилгандан сўнг, Қарз олувчи Банкга автотранспорт воситасининг ўзгартиришлар ва қўшимчалар киритилган техник паспортини тақдим этиши шарт.

5.4.8. Мобил иловалар ёки тўлов тизимлари (Click, Payme ва ҳ.к.) орқали, шунингдек, банк ўтказмаси орқали ёки банк кассаси орқали асосий қарзни муддатидан олдин тўлаш учун маблағ юборилганда, Қарз олувчи кредитни тўлаш учун ҳисоб-китоб қилинган тўловдан сўнг Банкни қарз тўланганлиги тўғрисида хабардор қилиши шарт;

5.4.9. Ушбу шартноманинг амал қилиш муддати мобайнида банкнинг ёзма розилигисиз учинчи шахслар олдидаги муҳим мажбуриятларни ўз зиммасига олмаслик, яъни бошқа кредиторлардан кредит ва қарзлар олмаслик, бошқа шахсларга кредитлар бермаслик, ушбу шартнома бўйича мажбуриятларни ўз вақтида бажаришга таъсир этиши мумкин бўлган учинчи шахсларнинг кредиторлари олдида кафил бўлмаслик;

5.4.10. 4-бўлимига мувофиқ Банк томонидан қилинган харажатларни қоплаш.

5.4.11. Қарз олувчига ажратилган кредит бўйича муддати ўтган кредит қарздорлиги, график бўйича қарздорлиги, асосий қарз ва унга ҳисобланган барча фоиз тўловлари, шунингдек оширилган фоизи ва муддати ўтган фоизга ҳисобланган пеня қарздорликлари ўз вақтида қайтарилмаган тақдирда, мазкур қарздорликлар ҳамда тўловларнинг қарз олувчининг Ўзбекистон Республикаси ҳудудидаги барча банк муассасаларида ҳар қандай валютада иш ҳақи (пенсия) ва бошқа мақсадлар бўйича очилган пластик карта(лар)сидан ҳамда омонат ҳисобварақларидаги пул маблағларидан акцептсиз автоматик равишда банк томонидан ечиб олинишига розилик билдириш ва қаршилик қилмаслик.

Агарда акцептсиз ундириб олиш Қарз олувчига тегишли бўлган хорижий валютада очилган банк пластик карта(лар)си ва омонат ҳисобварақларига нисбатан қўлланилса, кредит бўйича барча қарздорликлар ва тўловлар юзасидан зарур маблағларнинг ечиб олинадиган санада Марказий банкнинг валютани сотиш курси бўйича конвертация қилинган ҳолда акцептсиз тартибда банк томонидан ечиб олинишига рози бўлиш ва бунга қаршилик қилмаслик.

**VI. ТОМОНЛАРНИНГ ЖАВОБГАРЛИГИ**

6.1. Банк Қарз олувчидан кредит бўйича тўланмаган маблағларни қайтаришни, барча ҳисобланган фоизларни тўлашни, шунингдек қарз олувчи томонидан банкка етказилган барча зарарларни қоплашни талаб қилишга ҳақлидир.

6.2. Талаб қилинган муддатдан бошлаб 30 кун ичида қарз олувчи томонидан талаблар етарли даражада бажарилмаган тақдирда, банк судга мурожаат қилиш ҳуқуқига эга.

6.3. Ушбу шартномада назарда тутилмаган томонларнинг жавобгарлик чоралари Ўзбекистон Республикаси қонун ҳужжатларига мувофиқ қўлланилади.

6.4. Қарз олувчи гаров шартномасини, суғурта шартномасини ва гаров предметининг суғурта полисини ушбу шартноманинг 4-бўлимида назарда тутилган муддатларда ва шартларда ўз вақтида расмийлаштирмаганлиги ва/ёки тақдим этмаганлиги учун банк кечиктирилган ҳар бир кун учун белгиланган муддатда расмийлаштирилмаган таъминот суммасидан 0,1% миқдорида, лекин белгиланган муддатда расмийлаштирилмаган таъминот суммасининг 10 фоизидан кўп бўлмаган миқдорда пеня ундириш ҳуқуқига эга.

6.5. Банк қарз олувчининг қарз миқдорининг ярмидан кўп бўлмаган суммада фоизлар, пенялар, неустойкаларни ҳисоблаш ва ундиришга, шунингдек қарз олувчининг қарз миқдорини қайтариш мақсадида қарздор томонидан барча зарарларни қоплашни ва банк томонидан амалга оширилган харажатларни қайтарилишини талаб қилишга ҳақлидир.

6.6. Пеняни тўлаш тарафларни ўзига юклатилган мажбуриятларни бажаришдан ёки қоидабузарликларни бартараф этишдан озод қилмайди.

6.7. Томонларнинг ушбу шартномада назарда тутилмаган жавобгарлик чоралари Ўзбекистон Республикасининг амалдаги қонун ҳужжатлари нормаларига мувофиқ Ўзбекистон Республикаси ҳудудида қўлланилади.

**VII. ФОРС-МАЖОР ҲОЛАТЛАРИ**

7.1 Тарафларга боғлиқ бўлмаган форс-мажор ҳолатлари, яъни зилзила, сув тошқини ва бошқа фавқулодда ҳолатлар содир бўлганда, банклараро электрон тизим вақтинча ишламай қолганда шартнома мажбуриятларининг бажарилиши форс-мажор ҳолатлари тугагунга қадар тўхтатилади.

7.2. Тарафлар форс-мажор ҳақида иккинчи тарафни зудлик билан ёзма равишда хабардор қилиши шарт ва ёзма хабар келиб тушган вақтдан форс-мажор оқибатлари қўлланилади.

**VIII. НИЗОЛАРНИ ҲАЛ ҚИЛИШ ТАРТИБИ**

8.1. Шартноманинг ижроси бўйича юзага келган низолар ўзаро томонларнинг келишувига эришилмаган тақдирда суд томонидан кўриб чиқилади.

**IX. ШАРТНОМАНИ АМАЛ ҚИЛИШ МУДДАТИ**

9.1. Икки томонлама тузилган шартнома нотариал идораси томонидан кредитни қайтарилиши бўйича таъминот тури тўлиқ расмийлаштирилиб банкка тақдим этилгандан ёки кафиллик шартномаси тўлиқ расмийлаштирилгандан ёки бошқа таъминот турлари тўлиқ расмийлаштирилгандан сўнг (кредит эвазига олинган мулкларни таъминотга тақдим этиш ҳолати бундан мустасно) кучга киради ва мазкур шартномада назарда тутилган барча тўловлар тўлиқ тўлангунига қадар амал қилади.

9.2. Кредит шартномаси имзоланган кундан сўнг, Гаровга такдим этиладиган   
1 дона \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ русумли автомашинасининг гаровга қабул қилиш қиймати автомашина фуқаро номига расмийлаштирилгандан сўнг 10 (ўн) банк иш кунидан кечикмаган ҳолда гаровга такдим этилиши шарт. Ушбу муддатда тақдим этилмаган ҳолатларда тарафларга кредит шартномаси бўйича ҳуқуқ ва мажбуриятлар юкланмайди.

9.3. Шартнома шартлари ёки унинг амал қилиш муддатини ўзгартириш, шартномани бекор қилиш томонларнинг қўшимча келишуви ёки суд қарорига асосан амалга оширилади.

9.4. Мазкур шартномага киритиладиган ҳар қандай ўзгартиш ёки қўшимчалар ёзма равишда тузилиб, томонларнинг ваколатли шахслари имзоси ва муҳри билан (муҳри мавжуд бўлган тақдирда) тасдиқланиши шарт.

**Х. БОШҚА ШАРТЛАР.**

10.1. Кредит шартномаси шартлари иккала томон учун бир хил мажбурий юридик кучга эга бўлиб, ўзаро розилиги бўйича қўшимча келишув расмийлаштирилган ҳолда ўзгартирилиши мумкин.

10.2. Ҳеч бир томон иккинчи томоннинг ёзма розилигисиз ушбу кредит шартномаси бўйича ҳуқуқларини учинчи томонга бериб юбориш ҳуқуқига эга эмас.

10.3. Кредит шартномасини ижро этишда томонлар Ўзбекистон Республикаси Марказий банкининг амалдаги мажбуриятлари, низомлари ва йўриқномаларига асосланади. Корхона раҳбари ва бош мухосиби лавозимлари ўриндошлик асосида амалга оширилганда, Қарз олувчи ўриндошлик рухсат берилган уставининг нотариал тасдиқланган нусхасини тақдим этиши керак.

10.4. Марзкур шартнома бир хил юридик кучга эга бўлган икки нусхада тузилган бўлиб, бир нусхадан тарафларда сақланади.

**XI. ТОМОНЛАРНИНГ ҲУҚУҚИЙ МАНЗИЛИ**

|  |  |
| --- | --- |
| **БАНК:** | **ҚАРЗ ОЛУВЧИ:** |
| **"Микрокредитбанк" АТБ \_\_\_\_\_\_\_\_\_\_\_\_\_\_\_\_\_\_ филиали**  **Манзил: Тошкент шаҳар Чилонзор тумани Лутфий кўчаси 14-уй.**  **тел: 1285 (+998) 71-207-46-52**  **р/с: \_\_\_\_\_\_\_\_\_\_\_\_\_\_\_\_\_\_\_\_**  **МФО: 00433**  **ИНН: 200547792**  **ОКОНХ: \_\_\_\_\_\_\_\_\_\_\_\_\_\_** | **Манзил: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **Тел: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **Паспорт маълумотлари: \_\_\_ №\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ томонидан \_\_\_.\_\_\_.\_\_\_\_\_\_ йилда берилган** |
| **ТОМОНЛАРНИНГ ИМЗОЛАРИ** | |
| **\_\_\_\_\_\_\_\_\_\_\_\_\_\_\_\_\_\_ филиали бошлиғи:**  **\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_**  **Бош бухгалтер:**  **\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_**  **Ҳуқуқшунос:**  **\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_**  **М.Ў.** | **Қарз олувчи:**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **\_\_\_\_\_\_\_\_\_\_\_\_\_**  ***имзо*** |
| ҚАРЗ ОЛУВЧИ: Мен, \_\_\_\_\_\_\_\_\_\_\_\_\_\_\_\_\_ *ўз қўли билан* \_\_\_\_\_\_\_\_\_\_\_\_\_\_\_\_\_\_\_  ушбу шартномани ўқидим, шартномадаги бўлим ва бандлар ҳамда ундаги сўзларнинг мазмуни, моҳияти аниқ ва тушунарли бўлганлиги учун мазкур шартномани имзолайман ва уни сўзсиз бажараман. | |
| **\_\_\_\_\_\_\_\_\_\_\_\_\_\_\_\_\_\_\_\_**  ***(имзо)***  **Пластик карта рақами: № \_ \_ \_ \_ \_ \_ \_ \_ \_ \_ \_ \_ \_ \_ \_ \_ амал қилиш муддати**  **\_ \_ / \_ \_** | |